

PROJEKTS uz 03.10.2023.

vēlamais datums izskatīšanai Attīstības komitejā: 11.10.2023.

domē: 26.10.2023.

sagatavotājs un ziņotājs: Nadežda Rubina

 LĒMUMS

Ādažos, Ādažu novadā

2023. gada 26. oktobrī **Nr.**«DOKREGNUMURS»

**Par adrešu un īpašumu nosaukumu sakārtošanu objektiem pie Cīruļu, Zīlīšu, Irbes un Svīres ielām Kalngalē**

Saskaņā ar Ādažu novada pašvaldības domes 2022. gada 22. jūnija lēmumu Nr. 291 “Par adrešu sakārtošanu Carnikavas pagastā”, pašvaldība līdz 2024. gada 31. decembrim secīgi veic adrešu sakārtošanas pasākumus Carnikavas pagastā.

Atbilstoši 2022. gada nogalē saņemtajiem Kalngales ciema Cīruļu ielas un tai piegulošās apkārtnes iedzīvotāju lūgumiem pašvaldības Adrešu sakārtošanas darba grupa (turpmāk – darba grupa) izvērtēja Cīruļu ielai piegulošo objektu adreses, veica apsekošanu dabā un konstatēja, ka liela daļa adrešu neatbilst Ministru kabineta 29.06.2021. noteikumu Nr. 455 “Adresācijas noteikumu” (turpmāk – Noteikumi) prasībām, piemēram:

1. esošās adreses ar piesaisti pie ielas neatbilst faktiskajai situācijai un īpašumiem nav iespējams piekļūt no adresē minētās ielas, dabā piekļuve ar autotransportu notiek no citām ielām (piemēram, adresei Cīruļu iela 1 – no autoceļa P1, Cīruļu iela 33 un Cīruļu iela 41 – no Svīres ielas, Cīruļu iela 16A – no Irbes ielas, Kaiju iela 1 – no Zīlīšu ielas);
2. īpašumu numerācija pie ielas nav secīga un neatbilst pāra un nepāra numuru izvietošanas kārtībai ielas abās pusēs;
3. īpašumiem pie ielām nav adreses ar piesaisti ielas numuram, bet ir adrese, kas satur īpašuma nosaukumu, piemēram, “Katlapi 1”, “Nicmaņi”, “Silmalas”, vai arī adrese nav piešķirta vispār.

Tāpat darba grupa konstatējusi, ka esošais ielu izvietojums neatbilst faktiskajiem satiksmes virzieniem un neveicina orientēšanos apvidū. Zīlīšu iela līdz šim beidzās ar strupceļu, bet Cīruļu iela līdz šim sākās strupceļā. Darba grupa apvienoja abas ielas vienā ielā un pagarināja Cīruļu ielu līdz savienojumam ar autoceļu P1, attiecīgi pārdēvējot Zīlīšu ielu par Cīruļu ielu. Cīruļu ielas posmiem (kas faktiski veido ielas atzarojumus un kalpo par piebraucamiem ceļiem pie īpašumiem) nosaukumi tika likvidēti, lai iela visā tās garumā veidotu vienu loģisku līniju. Ielu atzarojumu nosaukumu likvidācija neietekmēs to, ka īpašumu adreses paliks piesaistītas pie Cīruļu ielas. Irbes ielas izvietojums tika precizēts nodrošinot, ka iela ir izbraucama visā garumā.

Adrešu sakārtošana tika sadalīta divos posmos. Vispirms ar domes 22.03.2023 lēmumu Nr. 99 “Par ielas nosaukumu un adrešu sakārtošanu Kalngalē” tika reģistrēta iela “Mazā Cīruļu iela”, un piegulošu objektu adreses tika mainītas, piesaistot tās pie jaunizveidotās ielas. Tādējādi tika atrisināta piekļuve īpašumiem, kuriem līdz tam nebija iespējams piekļūt no adresē minētās Cīruļu ielas.

Par plānotām izmaiņām adresācijā darba grupa individuāli informēja adresācijas objektu īpašniekus un adresēs reģistrētus uzņēmumus, 15.05.2023. nosūtot uz deklarēto dzīvesvietu un juridiskajām adresēm paziņojumu Nr. ĀNP/1-12-1/23/655 “Par plānotu adrešu maiņu īpašumiem Kalngalē”.

Pašvaldība saņēma trīs adresācijas objektu īpašnieku iesniegumus (14.12.2022 reģ. ar nr. ĀNP/1-11-1/22/6335, 22.05.2023 reģ. ar Nr. [ĀNP/1-11-1/23/2805](https://dvs-adazi.namejs.lv/Documents/Update/1234579) un 28.08.2023 reģ. ar Nr. [ĀNP/1-11-1/23/4432](https://dvs-adazi.namejs.lv/Documents/Update/1248109)) līdzšinējo adrešu saglabāšanai. Divi no tiem tika apmierināti, savukārt trešajā gadījumā adreses maiņa ir nepieciešama, jo esošā adrese neatbilst Noteikumu prasībām un objekts nav atrodams pie adresē minētās ielas. Visos gadījumos iesniedzējiem tika nosūtīti paskaidrojumi.

Noteikumu 9. punktā noteikts, ka pašvaldībai bez personas piekrišanas, izvērtējot konkrēto situāciju, ir tiesības piešķirt adresi, ja adrese adresācijas objektam nav piešķirta, un mainīt vai likvidēt adresi, ja tā neatbilst Noteikumu prasībām.

Noteikumu 15. punktā noteikts, ka ciemu teritoriju daļās, kur ir ielas, apbūvei paredzētajai zemes vienībai vai ēkai piešķir numuru ar piesaisti ielas nosaukumam.

Noteikumu 18.1. apakšpunktā noteikts, ka ciemos apbūvei paredzētu zemes vienību un ēku numurus piešķir šādā kārtībā: ielās – no ielas sākuma augošā secībā, sākot numerāciju ar pirmajiem cipariem, virzienā no apdzīvotās vietas centra uz nomali vai no galvenās ielas, laukuma, autoceļa. Ielas kreisajā pusē piešķir nepāra numurus, labajā pusē – pāra numurus.

Noteikumu 20. punktā noteikts, ka ciemu teritoriju daļās, kur ir ielas, apbūvei paredzētajai zemes vienībai vai ēkai numuru piešķir, izvērtējot konkrēto situāciju un ņemot vērā tuvāko ielu vai ielu, no kuras iespējams pie ēkas piekļūt ar transportu.

Atbilstoši Valsts zemes dienesta Adrešu reģistra departamenta rekomendācijai, lemjot par adrešu maiņu adresācijas objektiem, ir lietderīgi vienlaikus izvērtēt un likvidēt, kur nepieciešams, arī īpašumu nosaukumus, lai neveidotos situācija, kad īpašuma nosaukums atšķiras no adreses.

Pamatojoties uz Pašvaldību likuma 10. panta pirmās daļas 21. punktu, Noteikumu 2., 9., 15., 18.1. un 20. punktu, kā arī Attīstības komitejas 11.10.2023. atzinumu, Ādažu novada pašvaldības dome

**NOLEMJ:**

1. Mainīt, piešķirt vai likvidēt adreses 170 objektiem Kalngalē, Carnikavas pagastā, Ādažu novadā, saskaņā ar lēmuma 1. pielikumu.
2. Mainīt Cīruļu un Irbes ielas izvietojumu, kā arī likvidēt Zīlīšu ielu, apvienojot to ar Cīruļu ielu saskaņā ar lēmuma 2. pielikumu:
	1. Mainīt nosaukumu ielai no “Zīlīšu iela” uz “Cīruļu iela” tam ielas posmam, kas sākas no zemes vienības ar kadastra apzīmējumu 80520070667 (krustojums ar Autoceļu P1), un turpinās līdz zemes vienības ar kadastra apzīmējumu 80520070694 robežai ar zemes vienību 80520070674;
	2. Likvidēt nosaukumu “Cīruļu iela” ielas atzaram – piebraucamam ceļam, kas sākas Zīlīšu un Cīruļu ielas krustojumā un reģistrēts no zemes vienības ar kadastra apzīmējumu 80520070674 līdz zemes vienībai ar kadastra apzīmējumu 80520070163;
	3. Likvidēt nosaukumu “Zīlīšu iela” ielas atzaram – piebraucamam ceļam, kas sākas Zīlīšu un Cīruļu ielas krustojumā un reģistrēts no zemes vienības ar kadastra apzīmējumu 80520070674 līdz zemes vienībai ar kadastra apzīmējumu 80520070845, tādejādi likvidējot nosaukumu Zīlīšu iela visas ielas garumā;
	4. Likvidēt nosaukumu “Cīruļu iela” ielas atzaram – piebraucamam ceļam, kas ir reģistrēts uz zemes vienības ar kadastra apzīmējumu 80520070934.
	5. Precizēt Irbes ielas izvietojumu tā, lai ielas beigas tiktu reģistrētas uz zemes vienības ar kadastra apzīmējumu 8052007073. Likvidēt Irbes ielas nosaukumu neesošam ielas posmam uz zemes vienības ar kadastra apzīmējumu 80520070736, ka arī likvidēt Irbes ielas nosaukumu piebraucamam ceļam, kas atrodas uz zemes vienībām ar kadastra apzīmējumiem 80520070737 un 80520070734.
3. Likvidēt nekustamo īpašumu nosaukumus:

|  |  |
| --- | --- |
| Īpašuma kadastra numurs | Īpašuma nosaukums |
| 80520070507 | Zvaigznāji |
| 80520070291 | Cīrulīši |
| 80520070225 | Lauri-2 |
| 80520070604 | Zīlīšu iela 3 |
| 80520070605 | Zīlīšu iela 5 |
| 80520070227 | Zīlīšu iela 7 |
| 80520070606 | Zīlīšu iela 9 |
| 80520070607 | Zīlīšu iela 11 |
| 80520070608 | Zīlīšu iela 13 |
| 80520070525 | Cīruļu iela 6 |
| 80520070150 | Vīksnas |
| 80520070274 | Meldri |
| 80520070872 | Nicmaņi |
| 80520070329 | Cīruļu iela 47A |
| 80520070521 | Steģeri |
| 80520070284 | Steģeri-Pumpuri |
| 80520070328 | Silmalas |
| 80520070324 | Cīruļu iela 47C |
| 80520070857 | Cīruļu iela 53 |
| 80520070296 | Cīruļu iela 55 |
| 80520070327 | Cīruļu iela 57 |
| 80520070588 | Kaiju iela 3 |
| 80520070374 | Kaiju iela 1 |
| 80520070193 | Irbes iela1 |
| 80520070711 | Cīruļu iela 16 B |
| 80520070725 | Cīruļu iela 14A |
| 80520070734 | Irbes iela 2 |
| 80520070736 | Irbes iela 5 |
| 80520070733 | Irbes iela 3 |
| 80520070732 | Irbes iela 4 |
| 80520070552 | Meldrukalns |
| 80520070865 | Svīres iela 6 |
| 80520070312 | Laimes |

1. Administratīvajai nodaļai šo lēmumu nosūtīt Valsts zemes dienestam uz e-adresi un Rīgas rajona tiesai uz e-pasta adresi rigasrajons@zemesgramata.lv.
2. Nekustamā īpašuma nodaļai 5 darbadienu laikā pēc 1. punktā noteikto adrešu reģistrēšanas Valsts zemes dienestā nosūtīt adresācijas objektu īpašniekiem paziņojumu par adreses maiņu pa pastu uz deklarēto dzīvesvietas vai juridisko adresi, kā arī izvietot paziņojumus daudzdzīvokļu māju kāpņu telpās.
3. Sabiedrisko attiecību nodaļai aktualizēt mainīto adrešu sarakstu pašvaldības tīmekļvietnē [www.adazunovads.lv/adreses](http://www.adazunovads.lv/adreses), papildinot to ar šī lēmuma 1. pielikumā norādītajām adresēm.
4. Pašvaldības izpilddirektoram veikt lēmuma izpildes kontroli.

Pašvaldības domes priekšsēdētāja K. Miķelsone

Izsniegt norakstus:

@ - VZD uz e-adresi,

Rīgas rajona tiesai (zemesgrāmatai) uz rigasrajons@zemesgramata.lv,

@ - NĪN, IDR, SAN

N.Rubina 28776519